Vermiste PTA-tiener opgespoorAshely van Zyl, ‘n 17-jarige meisie van Garsfontein in Pretoria wat sedert 13 Januarie vermis word, is opgespoor. Ashely is ŉ leerling aan die Hoërskool Garsfontein en is die laaste keer deur haar stiefpa gesien toe hy haar om 15:00 op die 13de Januarie by die skool afgelaai het. Volgens die Pink Ladies, ŉ organisasie wat help om vermiste persone op te spoor, het hulle Donderdag die goeie nuus gekry dat Van Zyl veilig terug by die huis en ongedeerd is. “Ons bedank almal wat help soek het na haar. Die genesing kan nou begin,” het die organisasie gesê.